**S t a n o v y**

športového klubu

Mestský hádzanársky klub MHC ŠTART Nové Zámky, o. z.

Schválené Členskou schôdzou tohto občianskeho združenia dňa 13.06.2018

**PRVÁ ČASŤ**

**Základné ustanovenia**

### 

### **Článok 1**

### **Všeobecné ustanovenia**

1. Mestský hádzanársky klub MHC ŠTART Nové Zámky, o. z. (ďalej len "združenie") je právnická osoba, ktorá môže vo svojom mene nadobúdať práva a povinnosti.
2. Skrátený názov združenia je MHC ŠTART Nové Zámky o. z. Skrátený názov združenia je používaný najmä na identifikáciu združenia pre účely a počas športového súťaženia.
3. Sídlom združenia je **Jiráskova 25, 940 63 Nové Zámky, Slovenská republika**.
4. Združenie má právnu formu občianskeho združenia založeného podľa zákona č. 83/1990 Zb. o združovaní občanov v znení neskorších predpisov.
5. Združenie je športovou organizáciou, konkrétne športovým klubom podľa § 15 zákona č. 440/2015 Z.z o športe a zmene a doplnení iných zákonov (ďalej len “ZoŠ”) a jeho činnosť, ak má mať spôsobilosť prijímateľa verejných prostriedkov v zmysle § 66 ZoŠ a nasl., musí byť vždy v súlade s § 19 až 23 ZoŠ.
6. Združenie je založené na dobu neurčitú.
7. Identifikačné číslo organizácie (ďalej len “IČO”), ktoré bolo združeniu po jeho vzniku pridelené podľa zákona 540/2001 Z. z. o štátnej štatistike v znení neskorších predpisov) je **00654698**, o. z. Kópia dokumentu o pridelení tvorí prílohu týchto stanov.
8. Daňové identifikačné číslo (ďalej len “DIČ”), ktoré bolo združeniu po jeho vzniku pridelené podľa zákona č. 563/2009 Z.z. o správe daní (Daňový poriadok) v znení neskorších predpisov je **2021051956**, o. z. Kópia dokumentu o pridelení tvorí prílohu týchto stanov.
9. Identifikačné číslo pre daň (ďalej len “IČ DPH”), ktoré bolo združeniu po jeho vzniku pridelené podľa zákona č. 222/2004 Z. z. o dani z pridanej hodnoty v znení neskorších predpisov je **SK2021051956**, o. z. Kópia dokumentu o pridelení tvorí prílohu týchto stanov.
10. Webovým sídlom združenia je http:// www.hcstart.sk
11. Symbolom združenia je logo s úplným názvom Mestský hádzanársky klub MHC ŠTART Nové Zámky o.z a logo so skráteným názvom **MHC ŠTART Nové Zámky**, ktorých vizualizácia tvorí prílohu týchto stanov.

### **Článok 2**

### **Založenie a účel vzniku, poslanie a ciele združenia**

1. Združenie bolo založené a vzniklo ako právnická osoba za účelom dobrovoľného združovania najmä fyzických, ale aj právnických osôb pri športovej činnosti na území Slovenskej republiky.
2. Združenie zaujíma v politických a náboženských záležitostiach neutrálny postoj.
3. Poslaním združenia vo vrcholovom športe je
   1. zabezpečovanie prípravy a účasti športovej reprezentácie športového klubu zloženej
      1. z jednotlivcov- profesionálnych športovcov,
         1. v slovenských športových súťažiach v hádzanej,

(ii)v medzinárodných športových súťažiach v hádzanej

* + 1. z jednotlivcov- talentovaných športovcov
       1. v slovenských športových súťažiach v hádzanej,

(ii)v medzinárodných športových súťažiach v hádzanej

* + 1. z družstiev
       1. v slovenských športových súťažiach v hádzanej,

(ii)v medzinárodných športových súťažiach v hádzanej

* 1. podpora a rozvoj hádzanej na území Slovenskej republiky vo vrcholovom športe profesionálnych športovcov a talentovaných športovcov s osobitným dôrazom na podporu a rozvoj hádzanej detí a mládeže a podporu zdravého spôsobu života obyvateľstva Slovenskej republiky.

1. Poslaním združenia v športe pre všetkých je
   1. podpora a rozvoj hádzanej na území Slovenskej republiky
      1. s osobitným dôrazom na podporu a rozvoj hádzanej

detí a mládeže

* + 1. podporu zdravého spôsobu života obyvateľstva Slovenskej republiky.

1. Napĺňaním poslania združenia v spoločnosti sa sleduje verejný záujem a verejná prospešnosť a dosahujú sa ciele združenia späté zároveň s rozvojom hádzanej ako uznaného športu podľa § 3, písm. f) ZoŠ.
2. Poslaním združenia je vytvárať podmienky na uspokojovanie záujmov a potrieb svojich členov, najmä v oblasti telesnej výchovy a športu, ale aj v iných oblastiach spoločenského života, ktoré prispievajú k získavaniu a rozvoju pohybových a telesných zručností, schopností, teoretických vedomostí, k upevňovaniu fyzického zdravia a zdatnosti, formovaniu osobnosti s kladnými morálnymi a vôľovými vlastnosťami a k spoločensky vhodnému spôsobu trávenia voľného času.

Poslaním združenia je vykonávať také aktivity, ktoré podporujú šport detí a mládeže.

1. Poslanie združenia sa napĺňa cestou plnenia cieľov a úloh združenia na vymedzený časový úsek rozdelených do základných oblastí, ktoré sa uskutočňujú najmä prostredníctvom hlavných činností združenia a v súčinnosti s členmi združenia.

**Článok 3**

**Hlavné činnosti združenia**

1. Hlavné činnosti združenia sú aktivity združenia vykonávané sústavne, samostatne, v mene a na zodpovednosť združenia, ktorými sa dosahuje príjem alebo možno dosiahnuť príjem, a ktoré nie sú podnikaním a nie sú vykonávané za účelom dosiahnutia zisku. Majetok, výnosy a príjmy vytvorené hlavnými činnosťami združenia sa využívajú na napĺňanie poslania a cieľov združenia a na úhradu výdavkov (nákladov) s nimi spojených.
2. Medzi ďalšie činnosti združenia patria najmä:
   1. reprezentovať záujmy členov združenia v spoločnosti, najmä v hádzanárskom hnutí na území Slovenskej republiky, organizovať a zabezpečovať všestranné podmienky na účasť členov v telovýchovných a športových podujatiach, tiež na vzdelávacích a výchovných podujatiach (školenia, kurzy, semináre a pod.). Pod zabezpečovaním podmienok pre členov sa rozumie umožnenie účasti na tých podujatiach,

- propagovať svoju činnosť

- organizovať prestupy vlastných členov do iných hádzanárskych klubov ako aj prestupy členov z iných hádzanárskych klubov do vlastného hádzanárskeho klubu

- zabezpečovať výstavbu, modernizáciu, údržbu, prevádzku a starostlivosť o telovýchovné a iné objekty a zariadenie vo vlastníctve a užívaní združenia

- získavať finančné a materiálne prostriedky od fyzických a právnických osôb za účelom podpory poslania združenia

- vytvárať ekonomické, materiálno-technické, personálne, administratívne, sociálne, ekologické, bezpečnostné a iné podmienky pre činnosť združenia a jej členov,

- získavať finančné a materiálové prostriedky, zriaďovaním podnikov a zariadení združenia podľa platných právnych noriem, ak umožnia získať ekonomické zdroje v prospech rozvoja hádzanej v združení.

* 1. podieľať sa na založení, vzniku a činnosti obchodných spoločností s cieľom komercionalizovať hádzanú na území Slovenskej republiky a zhodnocovať aktíva s ním spojené v prospech rozvoja hádzanej tak, aby skutočné hodnoty športu vždy prevládli nad komerčnými záujmami,
  2. podieľať sa na založení, vzniku a činnosti právnických osôb, ktoré nie sú založené za účelom podnikania (napr. nadácií), pri podpore verejnoprospešných účelov zameraných na hádzanú, jeho propagáciu a rozvoj,
  3. koordinovať spoluprácu a podporovať jednotnosť medzi jednotlivými členmi združenia, riešiť spory medzi nimi a byť im nápomocný,
  4. zaoberať sa ďalšími otázkami vo vzťahu k hádzanej a jeho rozvoju na území Slovenskej republiky.

**DRUHÁ ČASŤ**

**Členstvo v združení**

**Článok 4**

**Členstvo v združení, vzťahy v združení a reprezentovanie združenia navonok**

1. Členstvo v združení je vyjadrením podpory, lojality a stotožnenia sa člena združenia s poslaním, cieľmi a úlohami, ako aj s pravidlami fungovania združenia. Združenie zabezpečuje plnenie svojich cieľov a úloh najmä prostredníctvom svojich členov a v spolupráci s nimi.
2. Členstvo v združení je dobrovoľné.
3. Členstvom v združení člen združenia prejavuje svoj súhlas a vôľu podriadiť sa platným pravidlám združenia, ktoré sú vyjadrené v týchto stanovách ako aj rozhodnutiam príslušných orgánov združenia vydaným v súlade s nimi. Práva a povinnosti členov môžu byť okrem týchto stanov upravené aj ďalšími predpismi združenia.
4. Členstvom v združení vzniká príslušnosť k združeniu podľa § 8 ods. 3 ZoŠ.
5. Ak sa združenie stane prijímateľom verejných prostriedkov v zmysle § 66 ZoŠ a nasl., vyberá v súlade s § 9, ods. 1 ZoŠ ročný členský príspevok na svoju činnosť od svojich členov.
6. Združenie, jeho orgány a členovia sa podporujú medzi sebou navzájom a vo vzťahu k tretím osobám vzťahy založené na všeobecných princípoch slušnosti. Každý člen združenia je povinný osobitne dbať na dobré meno združenia a zdržať sa akýchkoľvek konaní, ktoré by ho mohli nespravodlivo poškodiť. Združenie zabezpečuje v zmysle § 8, ods. 6 ZoŠ vo svojej pôsobnosti dodržiavanie pravidiel Svetového antidopingového programu, opatrení proti manipulácii priebehu a výsledkov súťaží a iných opatrení proti negatívnym javom v športe vyplývajúcich z medzinárodných predpisov a rozhodnutí a tieto negatívne javy združenie považuje ako závažné disciplinárne previnenia v rozpore s poslaním združenia.
7. Každý člen združenia môže kedykoľvek v súlade s týmito stanovami zo združenia vystúpiť. Vystúpenie zo združenia nezbavuje člena vystupujúceho zo združenia povinnosti vyrovnať svoje finančné alebo iné záväzky voči združeniu alebo členom združenia.

**Článok 5**

**Členovia združenia**

1. Združenie musí mať minimálne 2 členov združenia a môže mať neurčitý počet členov združenia.
2. Členom združenia je fyzická alebo právnická osoba, ktorá po jeho vzniku zásadným spôsobom prispela k ďalšiemu rozvoju združenia a ktorá súhlasí so stanovami združenia.
3. Členovia združenia môžu byť fyzické aj právnické osoby, najmä športoví odborníci a športovci vrátane ich rodinných príslušníkov, ktorí vykonávajú v združení a jeho prostredníctvom športovú činnosť vrátane súťaže v zmysle § 3, písm. g) ZoŠ.

**Článok 6**

**Vznik členstva, práva a povinnosti, zánik členstva**

1. O vzniku, zániku a pozastavení členstva v združení (ďalej len členstva) rozhoduje Správna rada.
2. Členstvo v združení je dobrovoľné a neprevoditeľné na inú osobu.
3. Členstvo v združení je možné na dobu určitú alebo na dobu neurčitú.
4. Ku vzniku členstva je žiadateľ povinný predložiť riadne vyplnenú písomnú prihlášku spolu s ďalšími listinami tvoriacimi súčasť prihlášky, ktoré určí Správna rada.
5. Podmienky vzniku členstva sú nasledovné:
   1. vek aspoň 18 rokov,
   2. súhlas s dodržiavaním stanov združenia,
   3. fyzická osoba mladšia ako 18 rokov, ako aj fyzická osoba, ktorej spôsobilosť na právne úkony bola obmedzená, alebo ktorá bola pozbavená spôsobilosti na právne úkony sa môžu stať členom združenia iba na základe písomnej prihlášky podpísanej ich zákonným zástupcom.
   4. uhradenie prvého členského príspevku.
6. Správna rada rozhodne o členstve žiadateľa najneskôr do 10 kalendárnych dní od obdržania riadne vyplnenej prihlášky, ktorá musí obsahovať pri fyzickej osobe meno a priezvisko, dátum narodenia, adresu trvalého príp. prechodného bydliska so všetkými potrebnými prílohami ako prehlásenie žiadateľa, že sa zaväzuje dodržiavať stanovy ako aj iné normy združenia, dátum a podpis žiadateľa a pripísanie členského príspevku na účet združenia.

Pri právnickej osobe musí prihláška obsahovať obchodné meno (názov) a sídlo, IČO a prehlásenie štatutárneho orgánu právnickej osoby, že sa zaväzuje dodržiavať stanovy, ako aj iné normy združenia, dátum a podpis štatutárneho orgánu právnickej osoby.

1. Členstvo vzniká dňom schválenia prihlášky uchádzača Správnou radou a zaplatením 1. členského príspevku.
2. Rozhodnutie o prijatí za člena sa oznámi vhodným spôsobom žiadateľovi o členstvo.
3. Dokladom o členstve je platný členský preukaz.
4. Ak Správna rada rozhodne, že žiadateľa za člena združenia neprijíma, vhodným spôsobom to oznámi žiadateľovi a vráti členský príspevok.
5. V zmysle týchto stanov sa priznávajú členom združenia tieto práva:
   1. podieľať sa na činnosti združenia najmä ako športovec a športový odborník a požívať iné výhody poskytované združením svojim členom, ak ich individuálne členstvo nie je pozastavené,
   2. obracať sa na orgány združenia s podnetmi týkajúcimi sa združenia a žiadať tieto orgány o stanovisko k týmto podnetom,
   3. zúčastňovať sa na členských schôdzach združenia, ak dovŕšil 18 rokov veku a má spôsobilosť na právne úkony,
   4. zúčastňovať sa na rokovaniach orgánov združenia, ktoré hodnotia jeho činnosť,
   5. predkladať návrhy na zlepšenie činnosti združenia, vznášať pripomienky a otázky na orgány združenia,
   6. byť informovaný o činnosti a o rozhodnutiach orgánov združenia,
   7. voliť a byť volený do orgánov združenia, ak dovŕšil 18 rokov veku a má spôsobilosť na právne úkony.
6. V zmysle týchto stanov sa priznávajú členom združenia tieto povinnosti:
   1. dodržiavať stanovy a interné predpisy združenia vrátane rozhodnutí, pokynov a usmernení orgánov združenia,
   2. pomáhať pri plnení poslania a cieľov združenia a aktívne sa podieľať na jeho činnosti,
   3. podľa svojho najlepšieho vedomia a svedomia, v rozsahu svojich možností a schopností pomáhať orgánom združenia,
   4. platiť riadne a včas členské príspevky, a to v lehote do 31.10. príslušného kalendárneho roku a iné príspevky schválené orgánmi združenia,
   5. konať a vystupovať tak, aby neboli poškodené záujmy ani dobrá povesť združenia a jeho členov,
   6. ochraňovať a zveľaďovať majetok združenia.
7. Členstvo v združení je členom pozastavené nezaplatením členského príspevku riadne a včas.
8. Členstvo v združení zaniká:
   1. smrťou,
   2. písomným vzdaním sa členstva v združení ako individuálneho člena, ktoré je riadne doručené združeniu,
   3. zánikom združenia.
   4. rozhodnutím Správnej rady združenia pre závažné disciplinárne previnenie fyzickej osoby podľa čl. 4, ods. 6 týchto stanov, ktoré je v rozpore s poslaním združenia.
   5. právnickej osobe členstvo zaniká dňom zániku právnickej osoby
9. Člen môže zo združenia slobodne vystúpiť na základe písomného oznámenia, ktoré nemusí obsahovať dôvody vystúpenia. Členstvo zanikne dňom doručenia oznámenia Správnej rade.
10. Správna rada môže na návrh ktoréhokoľvek člena, alebo z vlastného podnetu rozhodnúť o vylúčení člena, ak:

a) člen bol právoplatne odsúdený pre úmyselný trestný čin ktorý spáchal voči združeniu alebo jeho členovi,

b) závažným spôsobom alebo opätovne porušil členské povinnosti stanovené stanovami alebo inými vnútroorganizačnými predpismi združenia,

c) nezaplatil riadne a včas členské alebo príspevky schválené organmi združenia

d) právnická osoba porušila povinnosti dohodnuté v zmluve, alebo konala v rozpore so záujmami združenia.

V takomto prípade Správna rada musí rozhodnúť o vylúčení člena do 2 mesiacov odo dňa keď sa dozvedela o dôvodoch vylúčenia, najneskôr však do 1 roka, keď tento dôvod vznikol. V rozhodnutí o vylúčení má člen právo podať odvolanie na Členskú schôdzu, a to najneskôr do 15 dní odo dňa doručenia písomného rozhodnutia o vylúčení. Odvolanie člena nemá odkladný účinok.

V prípade, ak člen nepodá odvolanie voči rozhodnutiu o vylúčení, členstvo zaniká nasledujúcim dňom po uplynutí lehoty na odvolanie.

V prípade, ak člen podá odvolanie voči rozhodnutiu o vylúčení a Členská schôdza rozhodne, že Správna rada neoprávnene rozhodla o vylúčení člena, členstvo člena sa obnovuje a to ku dňu rozhodnutia o vylúčení člena prijaté Správnou radou.

1. Zoznam členov združenia vrátane ich osobných údajov vedie Prezident Správnej rady v rozsahu podľa § 80 ods. 2 písm. a), b), d) až r) a ods. 4 až 7 ZoŠ.

**Článok 7**

**Osoby s príslušnosťou k združeniu, ktoré nie sú členmi združenia**

1. Zoznam osôb s príslušnosťou k združeniu, ktoré nie sú členmi združenia vrátane ich osobných údajov vedie Prezident v rozsahu podľa § 80 ods. 2 písm. a), b), d) až r), ods. 4 až 7 zákona č. 440/2016 Z.z o športe a zmene a doplnení iných zákonov.

**TRETIA ČASŤ**

**Orgány združenia**

**Článok 8**

**Orgány združenia**

1. Orgány združenia sú:

- Členská schôdza,

- Správna rada,

- Kontrolná komisia.

1. Funkčné obdobie volených orgánov je päť rokov. Členovia orgánov môžu byť volení opätovne. Spôsob ich voľby určujú volebné poriadky. Vo svojej činnosti sa riadia všeobecnými právnymi predpismi, týmito stanovami a rokovacím poriadkom, ktorý si schvaľuje každý orgán. Volené orgány zotrvávajú vo svojich funkciách až do zvolenia nových orgánov.
2. Všetky orgány združenia rozhodujú kolektívne, na schôdze sú pozývaní všetci ich členovia.
3. Člen, ktorý nemôže vykonávať funkciu, môže odstúpiť z funkcie. Odstúpenie je povinný oznámiť tomu orgánu, ktorého je členom. Funkcia odstupujúceho člena sa končí dňom doručenia písomného odstúpenia príslušnému orgánu. Na uvoľnenú funkciu člena si príslušný orgán môže kooptovať (čiže menovať bez voľby) nového člena do najbližšieho zasadnutia členskej schôdze, kedy tento člen musí byť potvrdený vo funkcii voľbou.
4. Funkcia člena Správnej rady je nezlučiteľná s funkciou člena kontrolnej komisie.
5. Do orgánov združenia môžu byť volení len členovia združenia a zástupcovia právnických osôb, ktorí sú členmi združenia resp. v prípadoch osobitného zreteľa osoby, ktorých určí správna rada a následne potvrdí členská schôdza. Pri rozhodovaní orgánov združenia vrátane volieb má každý člen jeden hlas.
6. Ak je členom združenia právnická osoba, je povinná splnomocniť fyzickú osobu, aby za ňu konala v orgáne združenia.

**Článok 9**

**Členská schôdza**

1. Členská schôdza je najvyšším orgánom združenia.
2. Členskú schôdzu tvoria právoplatní členovia združenia a jej riadne zasadnutie sa uskutočňuje najmenej raz za rok. Členskú schôdzu zvoláva Správna rada. V prípade potreby možno zvolať aj mimoriadnu členskú schôdzu, ktorú takisto zvoláva Správna rada združenia. Správna rada je povinná do 30 dní zvolať členskú schôdzu združenia, ak o jej zvolanie písomne požiada aspoň 50% riadnych členov združenia. Zo zasadnutia Členskej schôdze sa vyhotovuje v zmysle § 8, ods. 5 ZoŠ zápisnica, ktorú združenie uchováva nie kratšie ako 6 rokov. Zápisnica obsahuje: dátum a miesto konania, výsledky hlasovania, neprijaté námietky členov, ktorí požiadali o zaprotokolovanie, aj meno, priezvisko zapisovateľa a overovateľa zápisnice. Prílohu zápisnice tvorí zoznam zúčastnených členov na Členskej schôdzi (prezenčná listina).
3. Do pôsobnosti Členskej schôdze patrí:

* Schvaľovať členov Správnej rady,
* Voliť a odvolávať členov Kontrolnej komisie,
* Prijímať a meniť Stanovy a iné organizačné normy združenia. Na zmenu stanov združenia je potrebný súhlas kvalifikovanej väčšiny Členskej schôdze v zmysle § 22 ZoŠ.
* Rozhodovať o rozpustení alebo zlúčení združenia, o vstupe alebo vystúpení združenia z iných právnických osôb,
* Schvaľovať správu o činnosti a hospodárení združenia za uplynulé obdobie, ktoré predkladá Správna rada,
* Schvaľovať plán činnosti a hospodárenia na nasledujúce obdobie predložený Správnou radou,
* Schvaľovať správu o činnosti Kontrolnej komisie,
* Rozhodovať o nakladaní s majetkom združenia (odpredaj, darovanie, prenájom, kúpa a pod.), ktorého účtovná hodnota je minimálne 1.600,- euro,
* Zmeniť uznesenie prijaté Správnou radou,
* Rozhodovať o ďalších záležitostiach týkajúcich sa združenia a jej činnosti, pokiaľ si rozhodovanie v niektorej veci vyhradila.

1. Zvolanie členskej schôdze ako aj mimoriadnej členskej schôdze sa musí členom oznámiť najmenej 10 dní pred jej konaním.
2. Členská schôdza je uznášania schopná, ak je prítomná nadpolovičná väčšina spôsobilých členov. Uznesenie je prijaté, ak zaň hlasovala nadpolovičná väčšina prítomných. Na platnosť uznesenia o zániku združenia a o prijatí a každej zmene Stanov sa vyžaduje súhlas dvojtretinovej väčšiny prítomných na členskej schôdzi.
3. Ak nie je Členská schôdza uznášaniaschopná, zvolá Správna rada náhradnú členskú schôdzu do 14 dní odo dňa, keď sa mala konať pôvodná členská schôdza s nezmeneným programom rokovania. Náhradná Členská schôdza je uznášaniaschopná bez ohľadu na bod 5 tohto článku.
4. Rozhodnutie Členskej schôdze nadobúda účinnosť jeho schválením, ak nie je v rozhodnutí stanovené inak.
5. Každý člen zúčastnený na Členskej schôdzi sa musí preukázať platným členským preukazom združenia s tým, že má uhradené členské v zmysle Stanov.

**Článok 10**

**Správna rada**

1. Správna rada je najvyšším orgánom združenia medzi členskými schôdzami. Správna rada je zastupiteľským orgánom sponzorov a odborníkov z oblasti hádzanej. Správna rada určuje stratégiu rozvoja združenia a zabezpečuje finančné a sponzorské príspevky pre činnosť združenia.
2. Správna rada vypracováva a schvaľuje interné smernice potrebné pre činnosť združenia.
3. Správnu radu schvaľuje Členská schôdza na funkčné obdobie 5 rokov. Počet členov v Správnej rade je minimálne 3 a maximálne 11.
4. Správna rada si volí zo svojho stredu Prezidenta a Viceprezidenta Správnej rady, pričom Prezident je zároveň štatutárnym zástupcom združenia s tým, že môže splnomocniť na zastupovanie ako štatutárneho zástupcu Viceprezidenta Správnej rady. Prezident a Viceprezident Správnej rady sa volia a odvolávajú nadpolovičnou väčšinou všetkých členov Správnej rady.
5. Správna rada

* Rozpracováva hlavné úlohy združenia prijaté na Členskej schôdzi
* Prerokováva rozpočet, rozdelenie zdrojov a ich čerpanie
* Zabezpečuje prostriedky na naplnenie rozpočtu
* Prerokováva správy o činnosti a hospodárení združenia
* Rozhoduje o zásadných otázkach, týkajúcich sa hospodárenia združenia
* Vypracováva a schvaľuje interné smernice potrebné pre činnosť združenia
* Menuje a odvoláva tajomníka združenia
* Schvaľuje výšku členského príspevku a ďalších príspevkov združenia

1. Správnu radu zvoláva Prezident Správnej rady podľa potreby, najmenej však raz za mesiac. V prípade, ak požiada o zvolanie Správnej rady nadpolovičná väčšina členov Správnej rady, ju prezident zvolá alebo, ak prezident ju nezvolá do 7 dní, tak Viceprezident je oprávnený zvolať Správnu radu.
2. Správna rada je uznášaniaschopná, ak je prítomná nadpolovičná väčšina jej členov. Rokovanie Správnej rady vedie Prezident alebo na základe jeho poverenia viceprezident.
3. Prezident vykonáva najčastejšie právne úkony v mene združenia a jeho najdôležitejšími úlohami sú:
   1. vystupovať v mene združenia, zastupovať a reprezentovať jeho záujmy pri rokovaniach s tretími osobami,
   2. zabezpečovať efektívne fungovanie združenia za účelom naplnenia poslania a cieľov združenia vykonávaním hlavných činností združenia,
   3. rozhodovať o vzniku, zániku a pozastavení členstva v združení a viesť aktuálny zoznam členov združenia a osôb s príslušnosťou k združeniu v zmysle § 8, ods. 3 ZoŠ,
   4. pripraviť návrh strategického plánu združenia a rozpočtu združenia a predložiť ho Členskej schôdzi,
   5. realizovať rozhodnutia prijaté Členskou schôdzou,
   6. dohliadať na prácu/činnosť športových odborníkov a športovcov s príslušnosťou k združeniu.
4. Tajomník združenia:

* Riadi športovú činnosť združenia v rámci kompetencií určených Správnou radou
* Predkladá materiály a návrhy na rokovanie Správnej rady
* Rozpracováva a zabezpečuje plnenie uznesení Správnej rady
* Plní ďalšie úlohy stanovené Správnou radou

**Článok 11**

**Kontrolná komisia**

1. Kontrolná komisia je nezávislým kontrolným orgánom.

Do jej pôsobnosti patrí najmä:

* Kontrolovať dodržiavanie stanov združenia
* Kontrolovať plnenie uznesení orgánov združenia
* Rokovať o sťažnostiach členov
* Vyjadrovať sa k správe o činnosti a hospodárení združenia za uplynulé obdobie
* Informovať o zistených nedostatkoch Správnu radu a žiadať od nej vykonanie nápravy
* Predkladať Členskej schôdzi správu o svojej činnosti

1. Kontrolná komisia má 3 členov. Členom kontrolnej komisie môže byť len fyzická osoba, ktorá má spôsobilosť na právne úkony a je bezúhonná.
2. Kontrolná komisia zo svojho stredu volí a odvoláva do funkcie Predsedu
3. Za Predsedu (kontrolóra) môže byť zvolená iba

* fyzická osoba, ktorá má spôsobilosť na právne úkony v plnom rozsahu
* je bezúhonná
* spĺňa kvalifikačné predpoklady

1. Ak má združenie dve bezprostredne po sebe nasledujúce účtovné obdobia príjem prostriedkov zo štátneho rozpočtu presahujúci 50.000,- Eur ročne, združenie rozhodnutím Členskej schôdze zriadi a obsadí funkciu Kontrolóra a to najneskôr do 30. júna nasledujúceho roka. Táto pôsobnosť Členskej schôdze prechádza na Správnu radu združenia v prípade, ak je Členská schôdza nefunkčná alebo nie je uznášaniaschopná.
2. Predseda (kontrolór) postupuje následne pri svojej činnosti podľa § 10 a nasl. ZoŠ.
3. Ku svojmu rokovaniu sa schádza podľa potreby, najmenej dvakrát ročne. Zvoláva ju Predseda kontrolnej komisie.
4. Kontrolná komisia je uznášaniaschopná za účasti všetkých členov. Uznesenie je prijaté, ak zaň hlasovala nadpolovičná väčšina členov kontrolnej komisie.
5. Predseda kontrolnej komisie sa môže zúčastňovať na rokovaniach Správnej rady. Z rokovania Kontrolnej komisie musí byť spísaná zápisnica, ktorá musí obsahovať všetky zásadné skutočnosti podľa programu rokovania, vrátane výsledkov rokovania a presného znenia všetkých uznesení. Túto zápisnicu podpisuje Predseda kontrolnej komisie a zapisovateľ zápisnice.

**Článok 12**

**Právne úkony a zastupovanie**

1. Prezident Správnej rady je štatutárnym zástupcom združenia s prihliadnutím na ustanovenia čl.10 bod 4. Riadi a reprezentuje združenie navonok
2. Združenie môže zastupovať Viceprezident Správnej rady, alebo iný člen Správnej rady na základe plnej moci udelenej Prezidentom Správnej rady
3. Podpisovanie za združenie sa vykoná tak, že k vytlačenému alebo napísanému názvu združenia pripojí svoj podpis Prezident Správnej rady, alebo ním splnomocnená osoba a Viceprezident Správnej rady.
4. V prípade odstúpenia Prezidenta a Viceprezidenta Správnej rady, Správna rada splnomocní ďalších dvoch členov Správnej rady, k dočasnému vykonávaniu funkcie Prezidenta a Viceprezidenta, pokiaľ nebude vymenovaný nový Prezident a Viceprezident Správnej rady.

**ŠTVRTÁ ČASŤ**

**Hospodárenie združenia**

**Článok 13**

**Základné princípy hospodárenia združenia[[1]](#footnote-1)**

(1) Združenie má účtovné obdobie kalendárny rok v zmysle § 9, ods. 3 ZoŠ.

(2) Plánovanie, koordinovanie a uskutočňovanie príjmov a výdavkov združenia za

priebeh jedného účtovného obdobia má byť v zásade vyrovnané.

(3) Združenie hospodári na základe plánovaného rozpočtu na kalendárny rok, ktorý

schvaľuje Členská schôdza na návrh Správnej rady, ktorá ho Členskej schôdzi

predloží najneskôr do konca apríla príslušného kalendárneho roka.

(4) Správna rada združenia predkladá Členskej schôdzi združenia každoročne najneskôr

do konca apríla príslušného kalendárneho roka Správu o činnosti za predchádzajúci

kalendárny rok, ktorá obsahuje

* 1. zmeny stanov a iných predpisov združenia,
  2. zmeny v zložení orgánov združenia,
  3. prehľad vykonávaných činností a projektov,
  4. prehľad dosiahnutých športových výsledkov,
  5. správu o hospodárení združenia za predchádzajúce účtovné obdobie obsahujúcu
     1. plánovaný rozpočet a skutočný rozpočet vrátane vysvetlenia prípadných rozdielov medzi nimi vrátane
        1. prehľadu výnosov združenia podľa zdrojov a ich pôvodu,
        2. prehľadu nákladov združenia a osobitne prehľadu nákladov na prevádzku združenia, mzdové náklady, náklady na odmeny a náhrady výdavkov podľa zákona č. 283/2002 Z. z. o cestovných náhradách v znení neskorších predpisov.
        3. stav a pohyb majetku a záväzkov,
  6. ročnú účtovnú závierku združenia za predchádzajúce účtovné obdobie,
  7. návrh na použitie zisku alebo vyrovnanie straty,
  8. daňové priznanie združenia za predchádzajúce účtovné obdobie, ak združenie bolo povinné ho podať.

(5) Ak združenie spĺňa podmienky uvedené v § 9, ods. 4 ZoŠ, zostaví v zmysle § 9, ods.

5 ZoŠ výročnú správu a nechá ju overiť spolu s ročnou účtovnou závierkou

audítorom.

**Článok 14**

**Príjmy združenia a výdavky združenia**

1. Príjmy združenia tvoria najmä:
   1. poplatky za registráciu a evidenciu členov združenia,
   2. poplatky za registráciu a evidenciu osôb s príslušnosťou k združeniu, ktoré nie sú členmi združenia podľa § 8 ods. 3 ZoŠ,
   3. členské príspevky od členov združenia,
   4. príspevky od iných občianskych združení okrem príspevku od národného športového zväzu v hádzanej z príspevku uznanému športu podľa § 15 ZoŠ,
   5. dary,
   6. výchovné za prestupy športovcov do iného športového klubu podľa § 69 ods. 5 ZoŠ,
   7. príjmy za vstupy na športové podujatia organizované združením,
   8. príjmy z predaja tovarov alebo služieb označených symbolmi združenia podľa týchto stanov,
   9. príjmy zo zmlúv o reklame,
   10. príjmy z hospodárenia s vlastným majetkom a právami združenia, najmä nájomné z prenájmu hnuteľného a nehnuteľného majetku,
   11. príjmy z inej podnikateľskej činnosti združenia,
   12. podiel na zisku obchodných spoločností po zdanení, v ktorých je združenie spoločníkom alebo akcionárom,
   13. podiely zo zaplatenej dane fyzickej alebo právnickej osoby podľa § 50 a nasl. zákona č. 595/2003 Z.z o dani z príjmov v znení neskorších predpisov,
   14. sponzorské zo zmlúv o sponzorstve v športe podľa § 50 a nasl. ZoŠ,
   15. príspevok od národného športového zväzu v hádzanej z príspevku uznanému športu,
   16. dotácie z rozpočtu verejnej správy,
   17. príspevok na národný športový projekt podľa § 75 ZoŠ,
   18. príspevok na športový poukaz § 76 ZoŠ,
   19. v záujme vytvárania vlastných zdrojov môže združenie vykonávať v doplnkovom rozsahu podnikateľskú činnosť, súvisiacu so zabezpečovaním cieľov združenia v súlade so všeobecne záväznými právnymi predpismi a na základe oprávnení vydaných podľa osobitných predpisov.
2. Výdavky združenia, ktorými sa napĺňa poslanie združenia v spoločnosti a sleduje verejný záujem a verejná prospešnosť a dosahujú sa ciele združenia sú najmä výdavky združenia:
   1. na zabezpečenie prípravy športovej reprezentácie športového klubu,
   2. na zabezpečenie účasti športovej reprezentácie športového klubu na športových súťažiach,
   3. na podpora a rozvoj hádzanej na území Slovenskej republiky s osobitným dôrazom na podporu a rozvoj hádzanej detí a mládeže a podporu zdravého spôsobu života obyvateľstva Slovenskej republiky.
   4. na zabezpečenie organizovania súťaží v hádzanej na území Slovenskej republiky a iných s hádzanou súvisiacich podujatí,
   5. na profesionálnych športovcov na základe zmlúv podľa § 4 ods. 3 ZoŠ,
   6. výdavky na športových odborníkov na základe zmlúv podľa § 6 ods. 3 ZoŠ, najmä ak sa na výkon športovej činnosti vyžaduje odborná spôsobilosť podľa § 6 ods. 7 ZoŠ,
   7. na príspevky združenia talentovaným športovcom podľa § 9 ods. 2 písm. j) zákona č. 595/2003 Z.z o dani z príjmov v znení neskorších predpisov, ktorí majú príslušnosť k združeniu podľa § 8 ods. 3 ZoŠ,
   8. na príspevky združenia aktívnym športovcom podľa § 9 ods. 2 písm. j) zákona č. 595/2003 Z.z o dani z príjmov v znení neskorších predpisov, ktorí majú príslušnosť k združeniu podľa § 8 ods. 3 ZoŠ,
   9. na náhradu za stratu času dobrovoľníka zapísaného v informačnom systéme športu podľa § 6 ods. 2 písm. e) ZoŠ,
   10. na dodržiavanie pravidiel Svetového antidopingového programu, opatrení proti manipulácii priebehu a výsledkov súťaží a iných opatrení proti negatívnym javom v športe vyplývajúcich z medzinárodných predpisov a rozhodnutí v pôsobnosti združenia podľa § 8 ods. 6 ZoŠ,
   11. na kúpu tovarov a služieb, ktorými sa zhodnocujú existujúci majetok a práva združenia vrátane následného maloobchodného predaja týchto tovarov a služieb so symbolmi združenia.
   12. iné výdavky.

**Článok 15**

**Účty združenia vedené v banke alebo v pobočke zahraničnej banky**

1. Združenie zriadi osobitný bankový účet na príjem verejných prostriedkov podľa § 66 ods. 3 písm. c) ZOŠ.
2. Združenie zriadi osobitný bankový účet na prijímanie prostriedkov zo zmlúv o sponzorstve v športe podľa § 50 a nasl. ZoŠ.
3. Údaje na osobitnom bankovom účte podľa odseku 2 sú bezplatné , diaľkovo a nepretržite prístupné tretím osobám spôsobom umožňujúcim hromadný prístup.
4. Pri platbách z osobitného bankového účtu podľa odseku 2 združenie využíva prednostne platby bezhotovostným platobným stykom pomocou služieb elektronického bankovníctva (internetbanking), z ktorých je zrejmá
   1. suma,
   2. dátum transakcie,
   3. čísla protiúčtu prijímateľa platby,
   4. názov účtu prijímateľa platby,
   5. variabilný symbol platby,
   6. identifikácia platby vzhľadom na druh výdavku podľa jednotlivých písmen čl. 12 ods. 2 týchto stanov vrátane stručných, výstižných a neskresľujúcich údajov na jej identifikáciu tretím osobám pre účely verejnej kontroly.

**PIATA ČASŤ**

**Spoločné, prechodné a záverečné ustanovenia**

**Článok 16**

**Zrušovanie a zánik združenia**

1. Združenie zaniká dobrovoľným rozpustením na základe rozhodnutia Členskej schodi, alebo zlúčením s iným združením v súlade so zákonom č. 83/1990 Zb. o združovaní občanov v znení neskorších predpisov, pri ktorých sa vyžaduje súhlas kvalifikovanej väčšiny členov Členskej schôdzi.
2. Združenie môže tiež zaniknúť právoplatným rozhodnutím Ministerstva vnútra Slovenskej republiky alebo súdu o jeho rozpustení.
3. V prípade zániku združenia z dôvodov a za podmienok stanovených v ust. § 12 ods. 1 písm. a)/ zákona č. 83/1990 Zb. o združovaní občanov v znení neskorších predpisov, Členská schôdza určí likvidátora združenia.
4. Pri zániku združenia sa vykoná majetkové vysporiadanie.
5. V prípade zániku združenia bez právneho nástupcu vykoná na základe rozhodnutia Členskej schôdzi určený likvidátor likvidáciu majetku združenia v zmysle ustanovení § 70 a nasl. Obchodného zákonníka s použitím § 13 zákona č. v súlade so zákonom 83/1990 Zb. o združovaní občanov v znení neskorších predpisov.
6. V prípade zrušenia združenia s ustanovením právneho nástupcu prechádza všetok majetok, aktíva, pasíva, záväzky a pohľadávky z právnych vzťahov, na právneho nástupcu združenia, ak Členská schôdza nerozhodne inak.
7. Likvidátor je povinný najskôr vyrovnať všetky záväzky a pohľadávky združenia a s likvidačným zostatkom naloží podľa rozhodnutia na základe rozhodnutia Členskej schôdze.
8. Zánik združenia oznámi likvidátor Ministerstvu vnútra Slovenskej republiky do 15 dní od ukončenia likvidácie.
9. Pri likvidácii združenia sa primerane postupuje podľa príslušných ustanovení Obchodného zákonníka.

**Článok 17**

**Záverečné ustanovenie**

1. Tieto Stanovy boli prerokované a schválené Členskou schôdzou dňa 13.6.2018 a nadobúdajú platnosť dňom schválenia členskou schôdzou a účinnosť dňom registrácie na Ministerstve vnútra SR.
2. Tieto Stanovy možno zrušiť, zmeniť alebo ich doplniť iba rozhodnutím Členskej schôdze.
3. Zmenu Stanov oznámi Ministerstvu vnútra Slovenskej republiky do 15 dní od ich schválenia Prezident v súlade s § 11, ods.1 zákona č. 83/1990 Zb. o združovaní občanov v znení neskorších predpisov.
4. Týmto dňom strácajú účinnosť Stanovy prijaté dňa 5.12.2008 v znení všetkých jej zmien a dodatkov.

V Nových Zámkoch, dňa 13.6.2018

1. Združenie má spôsobilosť prijímateľa verejných prostriedkov v zmysle § 66, odsek 3 ZoŠ, kým nie je preukázané inak. [↑](#footnote-ref-1)